Laçın Beynəlxalq Hava Limanı

Laçın Beynəlxalq Hava Limanı — Azərbaycanın, Laçın rayonunun Qorçu kəndində yerləşən hava limanı. Laçın şəhərindən 30 kilometr, Şuşadan 70 kilometr, Kəlbəcərdən isə 60 kilometr məsafədə Laçın Beynəlxalq Hava Limanının təməli 2021-ci ildə avqustun 16-da Prezident İlham Əliyev və birinci xanım Mehriban Əliyeva tərəfindən qoyulub.

27 sentyabr 2020-ci ildə İkinci Qarabağ müharibəsi başlamışdır. Arazboyu rayonlarla irəliləyən Azərbaycan qoşunları oktyabr ayında Qubadlı rayonuna daxil olmuş, Laçın dəhlizinə doğru irəliləməyə başlamışdır. Müharibə 10 noyabrda üçtərəfli bəyanat ilə sona çatmışdır. 1 dekabrda Laçın rayonu Azərbaycana qaytarılmışdır.

28 may 2025-ci ildə Laçın Beynəlxalq Hava Limanının açılış mərasimi keçirilib. Açılış mərasimində Azərbaycan Respublikasının Prezidenti İlham Əliyev və Türkiyə Respublikasının Prezidenti Rəcəb Tayyib Ərdoğan iştirak ediblər.

Laçın rayonunun Qorçu kəndində dəniz səviyyəsindən 1700 metr hündürlükdə yerləşən hava limanının ümumi ərazisi 130 hektardan çoxdur. Bu hava limanı Azərbaycanın dəniz səviyyəsindən ən hündürdə yerləşən aeroportudur.

 Tarixi 
2021-ci ilin yanvarında Azərbaycan Prezidenti Kəlbəcər və ya Laçın rayonlarında hava limanının tikintisi üçün ərazinin axtarışına başlamaq barədə göstəriş verib. Bu ərazilərin relyefi çətin olduğundan münasib yerin tapılması xeyli vaxt apardı. Nəticədə Laçın rayonunun Qorçu kəndinin yaxınlığında torpaq işlərindən sonra hava limanının tikintisinin mümkün olacağı ərazi seçildi.

Laçın Beynəlxalq Hava Limanının təməli Prezident İlham Əliyev və birinci xanım Mehriban Əliyevanın iştirakı ilə 2021-ci ilin avqustun 17-də qoyulub. Laçın hava limanı Azərbaycanın dəniz səviyyəsindən ən hündürdə yerləşən aeroportu olacaq. Uçuş-enmə zolağının uzunluğu 3 kilometr olacaq hava limanında 6 təyyarə dayanacağının inşası nəzərdə tutulur.

Hava limanları adətən düzən ərazidə inşa edilib. Laçında isə belə yerin olmadığı üçün hava limanının inşası üçün Qorçu kəndi seçilib. Bu yerin üstünlüyü ondadır ki, Laçın şəhərinə məsafə 30 kilometrdən bir qədər çox, Kəlbəcər şəhərinə məsafə isə 60 kilometrdən bir qədər çoxdur. Eyni zamanda, Şuşa şəhərinə məsafə də 70 kilometrə yaxındır. Yəni, gələcəkdə Şuşaya təyyarə ilə getmək üçün həm Füzuli, həm də Laçın hava limanlarından istifadə etmək mümkün olacaq.

Hava limanı Qarabağ və Şərqi Zəngəzur regionlarının nəqliyyat əlaqələrinin gücləndirilməsində mühüm rol oynayacaq. Bundan başqa, bu mühüm nəqliyyat layihəsinin icrası ümumilikdə bölgənin turizm potensialının inkişafına da geniş imkanlar yaradacaq. Coğrafi mövqeyi və əlçatanlığı ilə bu hava limanı bölgənin iqtisadi, sosial və logistik inteqrasiyasını dəstəkləyən əsas nəqliyyat mərkəzinə çevriləcək.


 Tikintisi 
Hava limanında istənilən tip hava gəmisinin qəbuluna imkan verən, uzunluğu 3 min, eni isə 60 metr olan uçuş-enmə zolağı inşa edilib. Beş min kvadratmetrlik terminal binası saatda ən azı 200 sərnişinə xidmət göstərmək imkanına malikdir. Terminalda sərnişinlərin rahatlığı üçün VIP zal, qeydiyyat və təhlükəsizlik sistemləri, baqaj konveyerləri, ticarət obyektləri və iaşə zonaları nəzərdə tutulub.

Tam avtomatlaşdırılmış sistemlərlə təchiz olunmuş Hava Hərəkətini İdarəetmə Qülləsi uçuşların beynəlxalq normalara və təhlükəsizlik standartlarına uyğun şəkildə idarə olunmasını təmin edir.

Burada yaradılmış infrastruktur ICAO və IATA standartlarına uyğun olaraq uçuşların təhlükəsiz və səmərəli şəkildə həyata keçirilməsinə imkan verir.

Laçın rayonunun Qorçu kəndində dəniz səviyyəsindən 1700 metr hündürlükdə yerləşən hava limanının ümumi ərazisi 130 hektardan çoxdur.

Hava Limanının layihələndirməsinin tərkibinə aşağıdakı obyektlər daxil edilib:

 Aerovağzal binası
 3000x60 metr ölçüdə uçuş enmə zolağı
 Peron, 50 min kv
 Terminal 5 min kv
 Yönəldici yol
 Uçuş enmə zolağının işıq siqnal sistemləri
 Transformator yarımstansiyalarının tikintisi
 Köməkçi binalar


 Əhəmiyyəti 
Ekspert Ərşad Hüseynovun sözlərinə görə, Laçın rayonunda hava limanının tikintisi rayonun turizm potensialından istifadə etməyə imkan verəcək. Hüseynov qeyd edib ki, bu hava limanının tikintisi həm də Laçın-Kəlbəcər avtomobil yolu şəbəkəsinin müasirləşdirilməsinə şərait yaradacaq. İqtisadçı ekspert Vüqar Bayramov da öz növbəsində qeyd edib ki, Laçın rayonundakı hava limanı təkcə hərbi-strateji deyil, həm də iqtisadi üstünlüklərə malik olacaq. Bayramovun sözlərinə görə, hava limanının rentabelliyi üçün rayona çoxlu sayda turistin gəlməsi ilə şərait yaradılacaq..
 Açılışı 
28 may 2025-ci ildə Laçın Beynəlxalq Hava Limanının açılış mərasimi baş tutub. Prezident İlham Əliyev və Rəcəb Tayyib Ərdoğan açılış mərasimində iştirak edərək, hava limanının rəmzi açılışını bildirən lenti kəsiblər. Laçın Beynəlxalq Hava Limanının rəmzi açarları prezidentlərə təqdim edilib. Dövlət başçıları hava limanında yaradılan şəraitlə tanış olublar.

Hava limanında istənilən tip hava gəmisinin qəbuluna imkan verən, uzunluğu 3 min, eni isə 60 metr olan uçuş-enmə zolağı inşa edilib. Beş min kvadratmetrlik terminal binası saatda ən azı 200 sərnişinə xidmət göstərmək imkanına malikdir. Terminalda sərnişinlərin rahatlığı üçün VIP zal, qeydiyyat və təhlükəsizlik sistemləri, baqaj konveyerləri, ticarət obyektləri və iaşə zonaları nəzərdə tutulub. Tam avtomatlaşdırılmış sistemlərlə təchiz olunmuş Hava Hərəkətini İdarəetmə Qülləsi uçuşların beynəlxalq normalara və təhlükəsizlik standartlarına uyğun şəkildə idarə olunmasını təmin edir. Burada yaradılmış infrastruktur ICAO və IATA standartlarına uyğun olaraq uçuşların təhlükəsiz və səmərəli şəkildə həyata keçirilməsinə imkan verir.

 Qalereya 

 İstinadlar 

 Xarici keçidlər 
 Laçın Beynəlxalq hava limanı işğaldan azad olunan ərazilərdə tikilən 3-cü hava limanıdır
 Düşmənə göylərdən verilən göz dağı: Laçın Hava Limanı nələri dəyişəcək?
 LAÇIN AEROPORTU AZƏRBAYCAN ÜÇÜN MÜHÜM ƏHƏMİYYƏT DAŞIYIR
 Laçın Beynəlxalq Aeroportunun açılış mərasimi keçirilib

Kateqoriya:Azərbaycan hava limanları
Kateqoriya:Laçın rayonu 
Kateqoriya:Laçın rayonu qaralamaları
Kateqoriya:İkinci Qarabağ müharibəsi sonrası edilən quruculuq işləri
Kateqoriya:2025-ci ildə Azərbaycanda yarananlar